rejauldu/bengali-wikipedia huggingface dataset:
জয়ন কৌশল সিলভা (; জন্ম: ২৭ মে, ১৯৮৬) শ্রীলঙ্কার কলম্বোয় জন্মগ্রহণকারী আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য কৌশল টেস্ট ক্রিকেট খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের হয়েও খেলছেন। ক্রিকেট খেলায় তিনি মূলতঃ ডানহাতি ব্যাটসম্যান ও উইকেট-কিপারের ভূমিকায় অবতীর্ণ হন।   খেলোয়াড়ী জীবন  ২০০১/০২ মৌসুমে প্রথম-শ্রেণীর ক্রিকেটে কৌশল সিলভার আত্মপ্রকাশ ঘটে। ২০০৯ সালে শ্রীলঙ্কা এ দলের সদস্য হিসেবে অন্তর্ভুক্ত হন। ২০১১ সালের অক্টোবর মাসে সংযুক্ত আরব আমিরাতে অনুষ্ঠিত পাকিস্তান ক্রিকেট দলের বিপক্ষে টেস্ট ক্রিকেটে অভিষেক ঘটে তার। ২০১১ সালের শেষদিকে দক্ষিণ আফ্রিকা সফরের জন্য মনোনীত হন। কিন্তু প্রথম টেস্টের পর তিনি বাদ পড়ে যান।  ২০১৩-১৪ মৌসুমে নিরপেক্ষ মাঠ হিসেবে সংযুক্ত আরব আমিরাতে পাকিস্তান ক্রিকেট দলের বিপক্ষে ২য় টেস্টের ২য় ইনিংসে তিনি তার দ্বিতীয় অর্ধ-শতক করেন। দিমুথ করুনারত্নের সাথে উদ্বোধনী জুটিতে ১২৪ রানের জুটি গড়েন যা জুন, ২০১১ সালের পর দলের প্রথম শতরানের জুটি ছিল। এরফলে শ্রীলঙ্কা দল ৯ উইকেটের বিশাল ব্যবধানে পাকিস্তানকে হারায় ও ডিসেম্বর, ২০১১-এর পর প্রথম বিদেশে এবং অক্টোবর, ২০০৪ সালের পর বিদেশে প্রথম পাকিস্তানের বিপক্ষে জয়।Pakistan v Sri Lanka, 2nd Test, Dubai, 5th day, Clinical Sri Lanka take 1-0 lead, collect: 12 January, 2014, espncricinfo.com  ২৮ জানুয়ারি, ২০১৪ তারিখে বাংলাদেশ সফরে শের-ই-বাংলা জাতীয় স্টেডিয়ামে বাংলাদেশ ক্রিকেট দলের বিপক্ষে অনুষ্ঠিত ১ম টেস্টের ১ম ইনিংসে তিনি তার ১ম সেঞ্চুরি করেন।   তথ্যসূত্র    আরও দেখুন   উইকেট-কিপার  কুমার সাঙ্গাকারা  শ্রীলঙ্কা জাতীয় ক্রিকেট দল  ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল   বহিঃসংযোগ     ক্রিকেট আর্কাইভ  বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান উইকেট-রক্ষক বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:শ্রীলঙ্কা স্কুলস একাদশের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:কলম্বো থেকে আগত ক্রিকেটার বিষয়শ্রেণী:কন্দুরাতা ওয়ারিয়র্সের ক্রিকেটার বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার বিষয়শ্রেণী:উইকেট-রক্ষক
অহং ব্রহ্মাস্মি () হল মহাবাক্য, যা যজুর্বেদের বৃহদারণ্যক উপনিষদ পাওয়া যায়।Sanskrit and English Translation: S Madhavananda, Brihadaranyaka Upanishad 1.4.10, Brihadaranyaka Upanishad - Shankara Bhashya, page 145 উক্তিটি অদ্বৈত বেদান্তের মূল দর্শন। অন্যান্য মহাবাক্য হল- "অয়ং আত্মা ব্রহ্ম", "তৎ ত্বং অসি" ও "প্রজ্ঞানং ব্রহ্ম"। আত্মা শুধুমাত্র মন বা শরীরের মধ্যে সীমাবদ্ধ নয়, এটি সমগ্র সীমাহীন মহাবিশ্বকে প্রকাশ করে। এর উপলব্ধিই চূড়ান্ত লক্ষ্য, বেদান্তের আধ্যাত্মিক পথের লক্ষ্য।   বুৎপত্তি ও অর্থ  অহং অর্থ "আমি"। ব্রহ্মাস্মি হল ব্রহ্ম ও অস্মির সংমিশ্রণ। ব্রহ্ম হল অস্তিত্বের পরম বাস্তবতা। অস্মি অর্থ "আমি"। তাই এই মহাবাক্যের অর্থ "আমিই ব্রহ্ম, বা আমি পরম"।MAHAVAKYAS, Aham Brahmasmi: I am the absolute reality, www.classicyoga.co.in (ইংরেজি ভাষায়) যদিও ব্রহ্ম শব্দটির একাধিক অর্থ বিদ্যমান, এই মহান বাক্যটিতে ব্যবহৃত অর্থ হল "অস্তিত্বের চূড়ান্ত বাস্তবতা"।Aham Brahmasmi, Definition - What does Aham Brahmasmi mean?, www.yogapedia.com (ইংরেজি ভাষায়)   উৎস ও তাৎপর্য  মহাবাক্যটি যজুর্বেদের বৃহদারণ্যক উপনিষদের ১.৪.১০ শ্লোকে পাওয়া যায়। প্রথম অধ্যায়ে শ্লোক ৪, ঘোষণা করে যে আত্মা ও ব্রহ্ম অভিন্ন একত্ব, এই দাবির সাথে যে মহাবিশ্ব শূন্য থেকে বেরিয়ে এসেছিল যখন একমাত্র নীতি ছিল "আমি তিনি", এটি অস্তিত্বে আসার পর মহাবিশ্ব "অহং ব্রহ্মাস্মি" (আমি ব্রহ্ম) হিসাবে চলতে থাকে।Brihadaranyaka Upanishad, Chapter 1, Translator: S Madhavananda, pages 92-118 প্রথম অধ্যায়ের শেষ শ্লোকে, উপনিষদ ব্যাখ্যা করে যে আত্মা (আত্ম) আত্মপ্রকাশ (নাম পরিচয়), ক্ষমতায়নের মাধ্যমে এবং কর্মের মাধ্যমে (জীবের কাজ) অনুপ্রাণিত হয়। স্বয়ং, বৃহদারণ্যক বলেন, তিনিই অবিনশ্বর যা অদৃশ্য এবং সমস্ত বাস্তবতাকে পরিব্যাপ্ত করে লুকিয়ে আছে।Paul Deussen, Sixty Upanishads of the Veda, Volume 1, Motilal Banarsidass, , pages 389-397 ১.৪.১০ শ্লোকে উল্লেখ করা হয়েছে,  এই অনুচ্ছেদে তার মন্তব্যে আদি শঙ্কর ব্যাখ্যা করেছেন যে এখানে ব্রহ্ম শর্তযুক্ত ব্রহ্ম (সগুণ) নয়; যে ক্ষণস্থায়ী সত্তা চিরন্তন হতে পারে না; ব্রহ্ম সম্বন্ধে যে জ্ঞান, অসীম সর্বব্যাপী সত্তা, আদেশ করা হয়েছে; অদ্বৈততার জ্ঞানই অজ্ঞতা দূর করে; এবং সাদৃশ্যের উপর ভিত্তি করে ধ্যান শুধুমাত্র ধারণা। তিনি আমাদের আরও বলেন যে অহম ব্রহ্মাস্মি মন্ত্রটির ব্যাখ্যা:  তিনি ব্যাখ্যা করেন যে অ-দ্বৈততা ও বহুত্ব পরস্পর বিরোধী তখনই যখন স্বয়ং প্রয়োগ করা হয়, যা চিরন্তন ও অংশবিহীন, কিন্তু প্রভাবের ক্ষেত্রে নয়, যার অংশ রয়েছে। এই স্মরণীয় অভিব্যক্তির অহং বিশুদ্ধ মানসিক বিমূর্ততা হিসাবে নিজের মধ্যে বন্ধ নয় তবে এটি আমূল উন্মুক্ততা। ব্রহ্ম ও অহং-ব্রহ্মের মধ্যে রয়েছে সম্পূর্ণ অস্থায়ী মহাবিশ্ব পৃথক সত্তা (দ্বৈত) হিসাবে অজ্ঞদের দ্বারা অনুভব করা হয়েছে।  বিদ্যারণ্য তার পঞ্চদসী (৫.৪) এ ব্যাখ্যা করেছেন:   টীকা    তথ্যসূত্র    বহিঃসংযোগ   Ganapaati Brahmasri, Parasurama Sastri & Sanskrit Scholars, Brihadaranyaka Upanishad  अहं ब्रह्मास्मि  Émile Senart, Brihad-Aranyaka Upanishad, Belles Lettres (1967)   Sivananda Saraswati, The Brihadaranyaka Upanishad: Sanskrit text, English translation, and commentary. Published by Divine Life Society, 1985.  বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা
থাম্ব|200px|ডেক্সটার ডেক্সটার () হলো আমেরিকান টেলিভিশনের অপরাধ সংক্রান্ত নাট্য যা ২০০৬ এর ১ অক্টবর থেকে ২০১৩ এর ১২ সেপ্টেম্বর পর্যন্ত চলে। এর মূল চরিত্র ডেক্সটার মরগেন(মাইকেল সি. হল),একজন ফরেনসিক প্রকৌশলী যে রক্ত প্যাটার্ন বিশ্লেষণে অভিজ্ঞ এবং মায়ামি মেট্রো পুলিশ ডিপার্টমেন্টে কাজ করে। সে দ্বৈত জীবন অতিবাহিত করে যেখানে একদিকে সে সিরিয়াল হত্যাকারী ও অন্যদিকে ফরেনসিকে দক্ষ কর্মকর্তা|প্রথম সিজনটি ডার্কলি ড্রিমিং ডেক্সটার-সাহিত্যকর্ম থেকে নেয়া যা জেফ লিন্ডসের লেখা|   নাট্য প্রকৃতি   অপরাধ সংক্রান্ত কল্পকাহিনী  মনোবৈজ্ঞানিক কল্পকাহিনী  রহস্যপূর্ণ কল্পকাহিনী  জটিল ও গভীর চিন্তাশীল কল্পকাহিনী   ভিত্তি   ডার্কলি ড্রিমিং ডেক্সটার - জেফ লিন্ডসি   সংগীত   জেফ ক্যান্ট   মৌসুম সংখ্যা   আট (৮)   প্রধান চরিত্র   ডেক্সটার মরগেন (মাইকেল সি. হল)   নাট্যকারগণ   মাইকেল সি. হল  জুলি বেনজ  জেনিফার কার্পেন্টার  আইরিক কিং  লরেন ফেলেজ  ডেভিড জায়াস  সি. এস. লি  ডেসমন্ড হ্যারিংটন  ইউফলি স্ট্রাহোভস্কি  জিওর পিয়ারসন  এমি গার্সিয়া  জিওফ পিয়ারসন  বহিঃসংযোগ    বিষয়শ্রেণী:মার্কিন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
জেভিয়ার ডন ডোহার্টি (; জন্ম: ২২ নভেম্বর ১৯৮২ স্কটসডেল, তাসমানিয়া) হলেন একজন অস্ট্রেলিয়ান ক্রিকেটার যিনি তাসমানিয়ার দলের হয়ে ঘরোয়া ক্রিকেট এবং অস্ট্রেলিয়া জাতীয় দলের হয়ে আন্তর্জাতিক ক্রিকেট খেলে থাকেন। তিনি একজন বা-হাতি ব্যাটসম্যান এবং ধীরগতির বা-হাতি অর্থডক্স বোলার।  তাসমানিয়ার হয়ে একদিনের ক্রিকেটে সাফল্য লাভের পর, ডোহার্টি নভেম্বর ২০১০ সালে মেলবোর্ন ক্রিকেট গ্রাউন্ডে শ্রীলঙ্কার বিপক্ষে অস্ট্রেলিয়ার হয়ে তার একদিনের আন্তর্জাতিক আত্মপ্রকাশ হয়। ঐ মাসের শেষের দিকে, তিনি দলের স্পিনার নাথান হারিৎজের বদলে তিনি গাব্বায় ইংল্যান্ডের বিরুদ্ধে টেস্ট অভিষেক ঘটে। তার পিঠের আঘাতের কারণে অস্ট্রেলিয়ার ২০১১ সালের বিশ্বকাপ দলে নির্বাচন করা হয়নি।   খেলোয়াড়ী জীবন  তিনি দক্ষিণ হোবার্ট/স্যান্ডী বে ক্রিকেট ক্লাবের হয়ে ক্লাব ক্রিকেট খেলেছেন এবং এছাড়াও নিউজিল্যান্ড মধ্যে ২০০২ সালের অনূর্ধ্ব-১৯ ক্রিকেট বিশ্বকাপও খেলেছেন। তিনি মাত্র ১২ বছর বয়সে নিজের শহর জর্জ টাউনে এনটিসিএতে প্রথম-শ্রেণীতে ক্রিকেট খেলেন।  দোহার্টি তার একদিনের আন্তর্জাতিক অভিষেক ম্যাচে শ্রীলঙ্কানদের বিরুদ্ধে ১০ ওভার বলে অসাধারণভাবে ৪৬ রান দিয়ে ৪ উইকেট লাভ করেন।   তথ্যসূত্র    আরও দেখুন   জর্জ বেইলি  জেমস ফকনার  অস্ট্রেলিয়া জাতীয় ক্রিকেট দল   বহিঃসংযোগ   বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:তাসমানিয়া থেকে আগত ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
সুলতা চৌধুরী (১৯৪৫ – ১৬ সেপ্টেম্বর ১৯৯৭ ) ছিলেন একজন বাঙালি অভিনেত্রী এবং থিয়েটার ব্যক্তিত্ব।   চৌধুরী দেবর্ষি নারদের সংসার (১৯৬০) চলচ্চিত্রে অভিনয়ের মাধ্যমে তিনি চলচ্চিত্র জগতে আত্মপ্রকাশ করেন।  একজন মুখ্য অভিনেত্রী হিসেবে তার প্রথম ছবি ছিল সুধীর মুখার্জির শেষ পর্যন্ত (১৯৬০)। এই চলচ্চিত্রটি প্রচুর জনপ্রিয় হয় ও বক্স অফিসে সফল হয়।    জীবনের প্রথমার্ধ  সুলতা চৌধুরী ব্রিটিশ ভারতের কলকাতায় ১৯৪৫ সালে জন্মগ্রহণ করেন। তার আসল নাম ছিল মায়া রায়চৌধুরী। তার পিতার নাম অটল চন্দ্র রায়চৌধুরী। ছোটবেলা থেকেই নাচ-গানের প্রতি তার অত্যন্ত আগ্রহ ছিল। তিনি সুপরিচিত নৃত্যগুরু চৌধুরী রামনারায়ণ মিশ্রের কাছে নৃত্য শিক্ষা করেছিলেন।   কর্মজীবন  দেবর্ষি নারদের সংসার নামক  বাংলা চলচ্চিত্রে অভিনয়ের মাধ্যমে তার আত্মপ্রকাশ হয়। চলচ্চিত্রটি ১৯৬০ সালে মুক্তি পায়। সুধীর মুখোপাধ্যায় পরিচালিত শেষ প্রান্তে  ছবিতে তিনি প্রথম মুখ্য চরিত্রে নায়িকা হিসেবে অভিনয় করেছিলেন। এরপর তিনি বেশ কয়েকটি চলচ্চিত্রে পার্শ্ব চরিত্র হিসাবে অভিনয় করেন। সত্যজিৎ রায় তাকে মহানগরে অভিনয়ের প্রস্তাব দিয়েছিলেন কিন্তু চুক্তির সমস্যার কারণে তিনি তা গ্রহণ করতে পারেননি। তিনি বহু বাংলা চলচ্চিত্রে অভিনয় করেছেন। তিনি থিয়েটার ও নাট্য জগতেও বহুল পরিচিত ছিলেন। তিনি উৎপল দত্তের লিটল থিয়েটার গ্রুপে অভিনয় করেছেন।   অভিনীত চলচ্চিত্র  ১৯৬০ থেকে ১৯৮০ -এর দশক অবধি তিনি অসংখ্য ছবিতে অভিনয় করেছেন। তার অভিনীত কিছু জনপ্রিয় ছবি হল, দুই ভাই (১৯৬১), অবশেষে (১৯৬২), কান্না, দাদা ঠাকুর, ত্রিধারা (১৯৬৩), নতুন তীর্থ (১৯৬৪), তিন ভুবনের পারে (১৯৬৯),  রূপসী (১৯৭০), প্রতিবাদ (১৯৭১), স্ত্রী (১৯৭২), সোনার খাঁচা (১৯৭৩), মৌচাক (১৯৭৪), ফুলেশ্বরী (১৯৭৪), বাঘ বন্দী খেলা (১৯৭৫), সন্ন্যাসী রাজা (১৯৭৫), কবিতা (১৯৭৭), দাদার কীর্তি (১৯৮০) ইত্যাদি। তার শেষ অভিনীত ছবি ছিল ১৯৮৭ সালে মুক্তিপ্রাপ্ত দেবিকা।   তথ্যসূত্র   বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:১৯৯৭-এ মৃত্যু বিষয়শ্রেণী:১৯৪৫-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:উৎসবিহীন তথ্যসহ সকল নিবন্ধ
এম এ ওয়াদুদ (১ আগস্ট ১৯২৫ – ২৮ আগস্ট ১৯৮৩) বাংলাদেশের একজন রাজনীতিবিদ, ভাষা আন্দোলন কর্মী ও মুক্তিযোদ্ধা ছিলেন। ভাষা আন্দোলনে অবদানের জন্য ২০১৩ সালে তাকে মরণোত্তর একুশে পদক প্রদান করা হয়।   জন্ম ও পারিবারিক জীবন  এম এ ওয়াদুদ ১৯২৫ সালের ১ আগস্ট চাঁদপুর জেলা রাঢ়ির চর গ্রামে জন্মগ্রহণ করেন। তার দুই সন্তান, একজন সাবেক শিক্ষামন্ত্রী দীপু মনি, অন্যজন জাওয়াদুর রহিম ওয়াদুদ টিপু।  তিনি ঢাকা কলেজে ও ঢাকা বিশ্ববিদ্যালয়ে পড়াশুনা করেন।   কর্মজীবন  এম এ ওয়াদুদ দৈনিক ইত্তেফাক ও সাপ্তাহিক ইত্তেফাক পত্রিকার সাথে প্রতিষ্ঠাকালীন সময়ে যুক্ত ছিলেন।   ভাষা আন্দোলন ও মুক্তিযুদ্ধ  এম এ ওয়াদুদ একজন ভাষা সৈনিক। তিনি ভাষা আন্দোলনের জন্য কয়েকবার কারাবরণ করেছেন। তিনি ভাষা আন্দোলনে নেতৃত্বের অভিযোগে ১৯৪৮, ১৯৫২ ও ১৯৫৪ সালে কারাবরণ করেছেন। ১৯৪৯ সালে সালে ছাত্র আন্দোলনের নেতৃত্ব দেওয়ার কারণে বঙ্গবন্ধুসহ ঢাকা বিশ্ববিদ্যালয় থেকে বহিষ্কৃত হন। এছাড়াও তিনি ১৯৭১ সালের মুক্তিযুদ্ধ করেছেন।   রাজনৈতিক জীবন  রাজনৈতিক জীবনে তিনি আওয়ামী লীগের সদস্য ছিলেন। ১৯৫৩-৫৪ সালে তিনি প্রাদেশিক ছাত্রলীগের সাধারণ সম্পাদক ছিলেন। দুই দুইবার ঢাকা নগর ছাত্রলীগের সাধারণ সম্পাদক ও একবার প্রাদেশিক ছাত্রলীগের সহ সম্পাদক ছিলেন। রাজনৈতিক জীবনে তিনি হোসেন শহীদ সোহরাওয়ার্দী ও বঙ্গবন্ধু শেখ মুজিবুর রহমানের ঘনিষ্ঠ ছিলেন।   মৃত্যু  এম এ ওয়াদুদ ১৯৮৩ সালের ২৮ অক্টোবর মৃত্যুবরণ করেন।   তথ্যসূত্র   বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:১৯৮৩-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:চাঁদপুর জেলার রাজনীতিবিদ বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:চাঁদপুর জেলার ব্যক্তি বিষয়শ্রেণী:একুশে পদক বিজয়ী বিষয়শ্রেণী:শেখ পরিবার
কমলাপুর মাধ্যমিক বিদ্যালয় বাংলাদেশের কুষ্টিয়া জেলার একটি প্রাচীন ও ঐতিহ্যবাহী মাধ্যমিক বিদ্যালয়। বিদ্যালয়টি ১৯১৯ সালে প্রতিষ্ঠিত হয়।   ইতিহাস  বিদ্যালয়টি ১৯১৯ সালের জানুয়ারি মাসের ০১ তারিখে স্থাপিত হয়।   একাডেমিক কার্যক্রম  বিদ্যালযটি মাধ্যমিক পর্যায়ে যশোর বোর্ডের অধীনে রয়েছে। বিদ্যালয়ের ১৩৫০ জন শিক্ষার্থীর জন্য ২৬ জন শিক্ষক রয়েছেন। বিদ্যালয়টি দুইটি শিফটে পরিচালিত হয়। ৯ম-১০ম শ্রেণীতে ০৩টি বিভাগ রয়েছে।   বিজ্ঞান বিভাগ  মানবিক বিভাগ  বাণিজ্য বিভাগ   অবকাঠামো  বিদ্যালয়ের মোট ভবনের সংখ্যা ০৪টি।   ০১টি প্রশাসনিক ভবন  ২টি পুরাতন একাডেমিক ভবন  ১টি নতুন একাডেমিক ভবন  বিদ্যালয়ের নিজস্ব একটি খেলার মাঠ রয়েছে ও একটি শহীদ মিনার রয়েছে।  থাম্ব|বিদ্যালয় এর শহীদ মিনার   চিত্রশালা    আরও দেখুন    কুষ্টিয়া জেলার শিক্ষা প্রতিষ্ঠানের তালিকা  কুষ্টিয়া জেলার মাধ্যমিক বিদ্যালয়ের তালিকা  গোস্বামী দুর্গাপুর বহুমুখী মাধ্যমিক বিদ্যালয়  আমলা সদরপুর মাধ্যমিক বিদ্যালয়   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:কুষ্টিয়া জেলার বিদ্যালয় বিষয়শ্রেণী:১৯১৯-এ ব্রিটিশ ভারতে প্রতিষ্ঠিত বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান
ট্রান্স প্রাইড ব্রাইটন অ্যান্ড হোভ হল একটি গৌরব প্রতিবাদ এবং সম্প্রদায়ের উৎসব যা ট্রান্সজেন্ডারদের অধিকারের পক্ষে কথা বলে। এটি ইংল্যান্ডের ব্রাইটন এবং হোভে অনুষ্ঠিত হয়। ২০১৩ সাল থেকে শুরু করে প্রতি বছর এই অনুষ্ঠানটি অনুষ্ঠিত হচ্ছে।   ইতিহাস  ট্রান্স প্রাইড ব্রাইটন অ্যান্ড হোভ ২০১৩ সালে প্রতিষ্ঠিত হয়েছিল, এটি যুক্তরাজ্যে অনুষ্ঠিত প্রথম ট্রান্স-নির্দিষ্ট প্রাইড অনুষ্ঠান। এর সহ-প্রতিষ্ঠাতাদের মধ্যে ছিলেন সারাহ স্যাভেজ, ফক্স ফিশার, ফিনিক্স থমাস, স্টেফানি স্কট এবং সাবাহ চৌধুরী।  ২০১৬ সালে ব্রাইটনের জি-সিন পত্রিকায় প্রকাশিত "পুটিং দ্য 'টি' ইন এলজিবি অ্যাট ব্রাইটন প্রাইড ২০০২" শিরোনামের প্রবন্ধে নাতাশা থোডে লিখেছেন যে: "২০০১ সালে প্রাইড ইন ব্রাইটন অ্যান্ড হোভ তখনও স্পষ্টভাবে এলজিবি সম্প্রদায়ের বৈচিত্র্য উদযাপন করছিল। আমরা প্রাইড এবং শহরের অন্যান্য সমস্ত সংস্থাগুলিকে এলজিবি-এর সাথে টি যুক্ত করে এটি পরিবর্তন করতে চেয়েছিলাম।"  ২০১৬ সালের অনুষ্ঠানে কয়েকশ লোকের উপস্থিতি দেখা গিয়েছিল।  ২০১৭ সালের অনুষ্ঠানে ২,৫০০ জন লোক উপস্থিত ছিলেন।  ২০১৮ সালের অনুষ্ঠানে ৫,০০০ জন লোক উপস্থিত ছিলেন।  ২০১৯ সালের অনুষ্ঠানে ৮,০০০ জন লোকের উপস্থিতি দেখা গেছে, যা আয়োজকদের প্রত্যাশার চেয়ে ২০০০ জন বেশি। সেই বছরের মার্চে "টি কে প্রথমে রাখা" স্লোগানটি ব্যবহার করা হয়েছিল, এটি এলজিবিটি শব্দটির সংক্ষিপ্ত রূপের উল্লেখ করে বলা হয়েছে, যেখানে টি সাধারণত শেষ অক্ষর হিসাবে রাখা হয়।  ২০২০ এবং ২০২১ সালে, ইংল্যান্ডে কোভিড-১৯ মহামারীর কারণে সরাসরি উপস্থিত থেকে অনুষ্ঠান বাতিল করা হয়েছিল, এর পরিবর্তে ভার্চুয়াল অনুষ্ঠান হয়েছিল। ২০২০ সালের অনুষ্ঠানে মোট ১০,০০০ দর্শক ভার্চুয়ালি উপস্থিত ছিলেন।  ২০২২ সালে, সরাসরি উপস্থিত থেকে অনুষ্ঠানগুলি আবার শুরু হয়েছিল এবং ২০,০০০ এরও বেশি লোকের উপস্থিতি দেখা গিয়েছিল। ব্রান্সউইক স্কয়ার গার্ডেনে অনুষ্ঠিত কমিউনিটি উৎসবের প্রধান উপস্থিতি ছিলেন পরিবেশন শিল্পী ট্র্যাভিস আলাবানজা। ইভেন্টের এক ঘন্টার মধ্যেই তাদের কার্ড মেশিনে কারিগরি সমস্যা দেখা দেয়, যার ফলে আনুমানিক £২৫,০০০ ক্ষতি হয়।  ট্রান্স প্রাইড ব্রাইটনের পেছনে থাকা সংগঠনের দলটি ২০২২ সালে ট্রান্স প্রাইড সেন্টার খুলেছিল, যা বিশেষভাবে ট্রান্স এবং অ-দ্বৈত লিঙ্গের ব্যক্তিদের জন্য একটি সম্প্রদায়গত স্থান।  ২০২৩ সালে, তারা গেডিও কর্তৃক গ্রাসরুটস প্রাইড অফ দ্য ইয়ার পুরস্কারে ভূষিত হয়েছিল। ২০২৩ সালের এই ইভেন্টটির মাধ্যমে ট্রান্স প্রাইড তাদের ১০ বছর উদযাপন করেছিল এবং হলুদ আবহাওয়ার সতর্কতা সত্ত্বেও ৩০,০০০ জন অংশগ্রহণকারী উপস্থিত ছিলেন। প্যারেডের যাত্রাপথ পরিবর্তন করা হয়েছিল, বাতাসের কারণে ব্রান্সউইক স্কয়ার গার্ডেনে অনুষ্ঠানটি আয়োজন করা বিপদজনক হয়ে পড়েছিল। পরিবর্তে শনিবারের পার্ক ইভেন্টগুলি ব্রাইটন ডোম, দ্য কুইরি, দ্য লেডওয়ার্ড সেন্টার এবং দ্য অ্যাক্টরসে অনুষ্ঠিত হয়েছিল, যেখানে ট্রান্স প্রাইড বিনামূল্যে স্থান পেয়েছিল। রবিবার একটি সৈকত পার্টির পরিকল্পনা করা হয়েছিল, কিন্তু আগের রাতে রয়েল অ্যালবিয়ন হোটেলে আগুন লাগার কারণে তা বাতিল করতে হয়েছিল। সংস্থাটি ব্যাখ্যা করেছে যে ধোঁয়া এবং নিরাপত্তাজনিত উদ্বেগের কারণে পার্টি বাতিল হয়েছে।   আরও দেখুন    ব্রাইটন এবং হোভের এলজিবিটি সম্প্রদায়  লন্ডন ট্রান্স+ প্রাইড  যুক্তরাজ্যে ট্রান্সজেন্ডার অধিকার  যুক্তরাজ্যে একবিংশ শতাব্দীর ট্রান্স-বিরোধী আন্দোলন   তথ্যসূত্র   বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা বিষয়শ্রেণী:ইংল্যান্ডে বার্ষিক অনুষ্ঠান বিষয়শ্রেণী:ইংল্যান্ডে গৌরব পদযাত্রা বিষয়শ্রেণী:রূপান্তরকামিদের অনুষ্ঠান
80px|thumb|right দেয়াল বাংলাদেশের প্রখ্যাত ঔপন্যাসিক হুমায়ুন আহমেদের লেখা একটি ইতিহাসাশ্রয়ী উপন্যাস যার ভিত্তি মুক্তিযুদ্ধ পরবর্তী বাংলাদেশের রাজনৈতিক ও সামাজিক প্রেক্ষাপট। এটি তার রচিত সর্বশেষ উপন্যাস যা তার মৃত্যুর এক বছর পর গ্রন্থাকারে প্রকাশিত হয়। গ্রন্থাকারে প্রকাশিত হবার পূর্বেই এই উপন্যাস নিয়ে বিতর্ক দেখা দেয় এবং তা আদালত পর্যন্তও গড়ায়। হাইকোর্টের পরামর্শানুযায়ী লেখক উপন্যাসটির প্রথম প্রকাশিত রূপের কিছু পরিবর্তন সাধন করেন। মুক্তিযুদ্ধ পরবর্তী তৎকালীন বাংলাদেশের প্রধানতম রাজনৈতিক চরিত্র এবং ঘটনাবলি এ উপন্যাসের উপজীব্য। ২০১১ সালের মাঝামাঝিতে হুমায়ুন আহমেদ দেয়াল রচনা শুরু করেন। সে সময় উপন্যাসের পাঁচটি পর্ব ধারাবাহিকভাবে অন্যদিন পত্রিকায় প্রকাশিত হয়। এটি ২০১৪ সালের একুশে বইমেলায় সবচেয়ে বেশি বিক্রীত বই ছিল।  বিস্তারিত
class="nowrap IPA-vowels-main  IPA-vowels-audio " style="" ! ! scope="col" | সম্মুখ ! scope="col" | কেন্দ্র ! scope="col" | পশ্চাৎ |- ! scope="row" | সংবৃত |  |  |  |- ! scope="row" class="IPA-vowels-minorcaption" | প্রায় সংবৃত |  | |  |- ! scope="row" | সংবৃত-মধ্য |  |  |  |- ! scope="row" class="IPA-vowels-minorcaption" | মধ্য |  |  |  |- ! scope="row" | বিবৃত মধ্য |  |  |  |- ! scope="row" class="IPA-vowels-minorcaption" | প্রায় বিবৃত |  |  | |- ! scope="row" | বিবৃত |  |  |  |}
মাতাই পুখিরি খাগড়াছড়ি জেলার একটি পুকুর যেটা ত্রিপুরা /ত্রিপুরী /টিপরা সম্প্রদায়ের কাছে পবিত্র স্থান । খাগড়াছড়ি জেলার মহালছড়ি উপজেলায় নুনছড়ি মৌজায় অবস্থিত |  বিবরণ  এটি সমুদ্রপৃষ্ঠ থেকে প্রায় ১৫০০ ফুট ওপরে পাহাড়ের মাঝে অবস্থিত। এই পবিত্র জলাশয়ের দৈর্ঘ্য প্রায় দেড় হাজার ফুট এবং প্রস্থ ছয়শত ফুট। এই জলাশয়ের পানি কখনো শুকিয়ে যায়না এবং বৃষ্টি অথবা বর্ষাকালের সময় এই জলাশয়ের পানি আবার ভরে উঠে। স্থানীয় লোকদের বিশ্বাস, দেবতা এই এলাকার লোকদের পানির চাহিদা মেটানোর জন্য এই হৃদ অথবা জলাশয় সৃষ্টি করেছেন। এই জলাশয় / হ্রদ স্থানীয়দের কাছে আর্শীবাদস্বরূপ। টিপরা সম্প্রদায়ের কাছে এই জলাশয় অনেক পবিত্র জন্য প্রতি বছর চৈত্র সংক্রান্তিতে এখানে তীর্থ মেলা বসে। অনেক দূর দূরান্ত থেকে পুণ্য লাভের আশায় অসংখ্য মানুষ ত্রিপুরাদের তীর্থস্থান হিসেবে পরিচিত মাতাই পুখিরিতে আসেন।  তথ্যসূত্র  বিষয়শ্রেণী:খাগড়াছড়ি জেলার দর্শনীয় স্থান
thumb|হাস্য উজ্জ্বল বাংলাদেশি ছেলে মানব, সাধারণত শিশু বা বয়ঃসন্ধিকালে রয়েছে। একজন ছেলে যখন প্রাপ্তবয়স্ক হয় তখন তাকে পুরুষ হিসেবে অভিহিত করা হয়। ছেলে এবং মেয়ের মধ্যে প্রধান পার্থক্য হল একজন ছেলের একটি পুরুষাঙ্গ থাকে এবং মেয়ের যোনি থাকে।  ছেলে শব্দটি সাধারণত জীববৈজ্ঞানিক লৈঙ্গিক পার্থক্য করণে ও সামাজিক দ্বায়িত্ব পৃথকীকরনে ব্যবহার করা হয়ে থাকে। ছেলে শব্দটি বিভিন্ন শব্দের সাথে যুক্ত করে আরও কিছু যৌগিক লিঙ্গ সম্পর্কিত শব্দ গঠন করা হয়।  বিষয়শ্রেণী:মানুষ বিষয়শ্রেণী:মানব যৌনতা বিষয়শ্রেণী:মানব যৌনতা ও বয়স বিষয়শ্রেণী:মানববিদ্যা বিষয়শ্রেণী:অঙ্গ অনুযায়ী মানব শারীরস্থান বিষয়শ্রেণী:শিশু বিষয়শ্রেণী:পুরুষ বিষয়শ্রেণী:পুরুষ পরিভাষা
গ্লেনলোগি (রাউড ১০১, চাইল্ড ২৩৮, এছাড়াও বনি জিনি ও বেথেলনি নামে পরিচিত) একটি ইংরেজি ভাষার লোকগান, যা হয়তো স্কটল্যান্ড বা অ্যাংলো-স্কটিশ সীমান্ত অঞ্চল থেকে এসেছে।  সারসংক্ষেপ জিনি, যার বয়স পনেরো, ষোলো বা সতেরো (বিভিন্ন সংস্করণ অনুযায়ী), এবং যে স্পষ্টতই "সবার মধ্যে সেরা ফুল", সে গ্লেনলোগিকে (অর্থাৎ জন গর্ডন) একটি ভোজসভায় দেখে এবং তার প্রেমে পড়ে। গ্লেনলোগি বিনয়ের সঙ্গে প্রস্তাব প্রত্যাখ্যান করে এবং কোনো যুদ্ধক্ষেত্রে চলে যায়। জিনির কাছে গ্লেনলোগিকে অনুপযুক্ত প্রমাণ করার জন্য বিভিন্ন প্রচেষ্টা করা হয়—অন্য কোনো সম্পর্কের প্রস্তাব দেওয়া হয় অথবা তাদের সামাজিক মর্যাদার পার্থক্যের কথা উল্লেখ করা হয়—কিন্তু কোনো কিছুই তাকে নিবৃত্ত করতে পারে না। সে দুঃখে শয্যাশায়ী হয়।   তার পিতার শিক্ষিত পুরোহিত গ্লেনলোগির উদ্দেশ্যে একটি তীক্ষ্ণ চিঠি লেখে, যেখানে তরুণীর (অসুস্থতা স্পষ্টতই চিকিৎসাগত বিপদের পর্যায়ে গুরুতর) যন্ত্রণা সৃষ্টির জন্য তাকে তিরস্কার করা হয়। বন্ধুদের সামনে কিছু অহংকার প্রদর্শনের পর (“হুঁ! নারীরা!”) গ্লেনলোগির বিবেকবোধ জাগ্রত হয় এবং সে বানকোরিতে জিনির কাছে ফিরে আসে। সে দাবি করে যে সে চিকিৎসা সহায়তা দিতে এসেছে, কিন্তু জিনি তা মানতে নারাজ, বরং সে ব্যাখ্যা করে যে গ্লেনলোগি কিছু লুকোচ্ছে এবং ব্যথা জিনির হৃদয়ে। গ্লেনলোগি অবশেষে তাকে বিয়ে করতে সম্মত হয় এবং বিয়ে সম্পন্ন হয়।  বহিঃসংযোগ গ্লেনলোগি বিভিন্ন সংস্করণসহ   গ্লেনলোগি এর ইতিহাসসহ    ১৯৫৫ সালের পর থেকে রেকর্ডিং। ডিক গাউগান স্ট্রাচান (১৯৫৫)-কে তার উৎস হিসেবে উল্লেখ করেছেন; গাউগানের ১৯৭৮ সালের সংস্করণ সম্ভবত পরবর্তী অধিকাংশ পরিবেশকের উৎস।        বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা Category:অজানা গীতিকারদের গান
ইয়াগুথ ("তিনি সাহায্য করেন" يَغُوثَ) নামের দেবতার উল্লেখ কুরআনে (৭১:২৩) রয়েছে। তিনি ছিলেন ইসলামী নবী নূহের যুগের একজন দেবতা:  "এবং তারা বলেঃ তোমরা তোমাদের দেবতাদের ত্যাগ করো না,  ওয়াদ, সুওয়া', ইয়াগুথ, ইয়াকুক বা নাসরকেও ত্যাগ করো না।" (কুরআন ৭১:২৩)  মাওলানা মুহাম্মদ আলী মন্তব্য করেন:  এখানে দেবতাদের যে নামগুলি দেওয়া হয়েছে সেগুলো সেই সময় আরবে বিদ্যমান ছিল যখন নবী মুহাম্মদ (সা.) ছিলেন। এজন্য কেউ কেউ একে যুগ-বিসংগতি বলে অভিহিত করেন। [...]  ইবনে আব্বাসের মতে, নূহের (আ.) সময়কার মানুষেরা যেসব মূর্তিকে পূজা করত, আরবরাও তাদের পূজা করতো।  ওয়াদ দেবতাকে পূজা করতো কালব গোত্র, সুওয়া'কে হুজাইল গোত্র, ইয়াগুথকে মুরাদ গোত্র, ইয়াকুককে হামাদান গোত্র এবং নাসরকে হিময়ার গোত্র (বুখারী, ৬৫:আল্লাহর গুণবাচক নাম ও বিশেষণ (كتاب التوحيد), ১)।  ভাষ্যকাররা বলেন যে, ওয়াদ দেবতার পূজা করা হতো পুরুষের রূপে, সুওয়া'র পূজা হতো নারীরূপে, ইয়াগুথের পূজা হতো সিংহের রূপে, ইয়াকুকের পূজা হতো ঘোড়ার রূপে এবং নাসরের পূজা হতো ঈগলের রূপে (রুহ-উল-মা'আনি)।Maulana Muhammad Ali. The Holy Qur'an, with English Translation and Commentary; 2002 edition (). The quoted text appears in Ali's footnote on 71:23a (page 1138).   তথ্যসূত্র   বিষয়শ্রেণী:আরবীয় দেবতা
জোশুয়া রিটসন সিবিই (১৬ জুন ১৮৭৪ ফার্লামে - ৫ ফেব্রুয়ারি ১৯৫৫ সান্ডারল্যান্ডে) "Mr Joshua Ritson", Hansard 1803–2005 → People (R) via UK Parliament"Former M.P. Dies", The Bulletin, 7 February 1955"England Births and Christenings, 1538-1975 for Joshua Ritson" @ familysearch.org একজন ব্রিটিশ লেবার রাজনীতিবিদ যিনি ডারহাম শহরের সংসদ সদস্য (এমপি) হিসাবে দায়িত্ব পালন করেছিলেন। তিনি ১৯২২ সালে নির্বাচিত হন, ১৯৩১ সালে অনির্বাচিত হন এবং ১৯৩৫ সালে পুনরায় নির্বাচিত হন এবং ১৯৪৫ সাল "Mr. Joshua Ritson", The Times, London, Monday, 7 February 1955; page 10, Issue 53159. পর্যন্ত সংসদে ছিলেন। "Mr Joshua Ritson" @ theyworkforyou.com তিনি ডারহাম খনি শ্রমিকদের প্রতিনিধিত্বের জন্য পরিচিত।Hester Barron, The 1926 miners' lockout: meanings of community in the Durham coalfield, Publisher: Oxford University Press, 2010, , , 314 pages (page 40) তিনি ১৯৪৫ সালে সান্ডারল্যান্ডের মেয়র হন, Sarah Stoner, "Wearside Echoes: A century of home comforts", Sunderland Echo, Monday 2 January 2012Who was who: a companion to Who's who, containing the biographies of those who died, Volume 5, Publisher A. & C. Black, 1961. (page 929) ১৯৪৯ সালে CBE অর্ডার অফ দ্য ব্রিটিশ এম্পায়ার নিযুক্ত হন। ১৯৫১ সালে তাকে সান্ডারল্যান্ডের প্রাক্তন বরোর অনারারি ফ্রিম্যানের রোল করা হয়।8 October 1951, "Roll of Honorary Freeman of the former Borough of Sunderland", Sunderland City Council.   ব্যক্তিগত  ১৮৭৪ সালে জন্মগ্রহণ করেন, তিনি ছিলেন ব্যাম্পটন, "Mr. Joshua Ritson", The Times, London, Monday, 7 February 1955; page 10, Issue 53159. জোশুয়া রিটসন এবং তার স্ত্রী অ্যানের পুত্র। তার বড় ভাই জন রিটসন নর্দান কোলিয়ারি অফিসিয়াল অ্যাসোসিয়েশনের সভাপতি ছিলেন।"John Ritson", Durham Mining Museum ১৯০০ সালে, তিনি আরভিন ডিনিংয়ের কন্যা এলিজাবেথকে বিয়ে করেন।Who was who: a companion to Who's who, containing the biographies of those who died, Volume 5, Publisher A. & C. Black, 1961. (page 929) তার ভাইঝি লেবার পার্টির রাজনীতিবিদ ব্যারনেস জয়েস কুইন।Robert Waller, Byron Criddle, The almanac of British politics, Volume 7, Publisher Routledge, 2002, , , 929 pages (page 383)   তথ্যসূত্র    বহিঃসংযোগ    জোশুয়া রিটসন, বয়স 6, 1881 সেন্সর রেকর্ড, ডারহাম মাইনিং মিউজিয়াম     বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৫৫-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:ডারহাম সিটির যুক্তরাজ্যের সংসদ সদস্য
দ্য ওয়াল স্ট্রিট জার্নাল ইংরেজিভাষিক আন্তর্জাতিক দৈনিক পত্রিকা যা নিউ ইয়র্ক সিটি থেকে প্রকাশিত হয়। ওয়াল স্ট্রিট জার্নাল মূলত যুক্তরাষ্ট্রের অর্থনীতি, আন্তর্জাতিক বাণিজ্য, এবং অর্থনৈতিক খবরাদি ও কার্যক্রমগুলোকে ভিত্তি করে প্রকাশিত হয়। পত্রিকাটির নাম ওয়াল স্ট্রিট হওয়ার কারণ এটি নিউ ইয়র্ক সিটির ওয়াল স্ট্রিট নামক রাস্তাটি, আর ম্যানহাটনে অবস্থিত এই রাস্তাটি যুক্তরাষ্ট্রের অর্থনৈতিক বিভাগ নামে পরিচিত।    বিস্তারিত